Մայքլ Քոնելի

Մայքլ Քոնելի (հուլիսի 21, 1956(1956-07-21)[…], Ֆիլադելֆիա, Փենսիլվանիա, ԱՄՆ[…]), ամերիկացի գրող, Լոս Անջելեսի ոստիկանության դեպարտամենտում աշխատող հետախույզ Հարի Բոսխի մասին դետեկտիվ վեպերի հեղինակ։ Քոնելիի վեպերը թարգմանվել են աշխարհի 24 լեզուներով, իսկ Հարի Բոսխի վեպերի շարքը հրատարակվել է 7 միլիոն օրինակով։


== Կենսագրություն ==
Ֆլորիդայի համալսարանում ուսանելու ժամանակ հետաքրքրվելով Չանդլեր Ռեյմոնդի վեպերով՝ Մայքլ Քոնելին որոշեց դառնալ դետեկտիվ գրող։ Այս հետաքրքրությունը մեծ դեր խաղաց մասնագիտական կողմնորոշման ժամանակ․ Մայքլը դարձավ քրեական թղթակից։
1980 թվականից Քոնելին աշխատում էր Ֆլորիդայի «Դայթոն Բիչ» և «Ֆորտ Լոդերդեյլ» ամսագրերում։ Մայքլին հրավիրեցին աշխատել «Los Angeles Times»-ում, երբ նա ստացավ Պուլիցերյան մրցանակ Դալասում տեղի ունեցած L-1011 աղետից փրկվածների մասին հոդվածի համար։
1992 թվականին լույս տեսած Քոնելիի առաջին «Սև արձագանք» գիրքը արժանացել է Էդգար Ալան Պոյի մրցանակին՝ ամերիկացի գրողի լավագույն առաջին վեպի համար։ Գրքի սյուժեն հիմնված է իրական դեպքերի վրա։ Այն լոս անջելեսյան ոստիկան Հարի Բոսխի մասին պատմող շարքի առաջին գիրքն է։ Բացի այս շարքից, Քոնելիի վեպերը գլխավորել են նաև այլ հերոսներ, ինչպիսիք են՝ փաստաբան Միկի Հոլերն ու լրագրող Ջեկ Մաքէվոյը։ Հաճախ Հարի Բոսխը հայտնվում է նաև այն գրքերում, որտեղ գլխավոր դերերն այլ հերոսներ են կատարում։ Նրա վեպերից շատերը էկրանավորվել են։
Մայքլ Քոնելին սուր զարգացող սյուժե ունեցող գրականության շրջանում տասնյակ հեղինակավոր մրցանակների է արժանացել։ Բացի Էդգար Պոյի մրցանակից, գրողի ստեղծագործություններն արժանացել են նաև այլ մրցանակների՝ Էնթոնի, Նիրո Վուլֆ, Macavity, Dilys, Մալթյան բազե (Ճապոնիա), 38-րդ մեծություն (Ֆրանսիա) և ֆրանսիական դետեկտիվի Գրան-Պրի։ ԱՄՆ-ի Դետեկտիվ գրողների ասոցիացիայի նախագահն էր։ Ներկայումս Քոնելին ապրում է ընտանիքի հետ Ֆլորիդայում։


== Ստեղծագործություններ ==


=== Հարի Բոսխ ===
«Սև արձագանք» (անգլ.՝ The Black Echo) (1992)
«Սև սառույց» (անգլ.՝ The Black Ice) (1993)
«Շիկահեր աղջիկը բետոնում» (անգլ.՝ The Concrete Blond) (1994)
«Վերջին կոյոտը» (անգլ.՝ The Last Coyot) (1995)
«Մաֆիայի սցենարով» (անգլ.՝ Trunk music) (1997)
«Հրեշտակների թռիչքը» (անգլ.՝ Angels Flight) (1999)
«Մշուշը գիշերվանից էլ սև է» (անգլ.՝ A Darkness More Than Night) (2001)
«Ոսկրերի քաղաք» (անգլ.՝ City Of Bones) (2002)
«Քողարկված լույս» (անգլ.՝ Lost Light) (2003)
«Կիրճ» (անգլ.՝ The Narrows) (2004)
«Մոռացված գործ» (անգլ.՝ The Closers) (2005)
«Էկո-այգի» (անգլ.՝ Echo Park) (2006)
«Դիտադաշտ» (անգլ.՝ The Overlook) (2007)
«9 վիշապ» (անգլ.՝ 9 Dragons) (2009)
«Վերականգնում» (Թակարդ փաստաբանի համար) (անգլ.՝ The Reversal) (2010)
«Վերջին ժամկետ» (անգլ.՝ The Drop) (2011)
«Սև արկղ» (անգլ.՝ The Black Box) (2012)
«Ատրճանակ փաստաբանի համար» (անգլ.՝ The Gods of Guilt) (2013)
«Այրվող սենյակը» (անգլ.՝ The Burning Room) (2014)
«Խաչմերուկ» (անգլ.՝ The Crossing) (2015)
«Հրաժեշտի սխալ կողմը» (անգլ.՝ The Wrong Side of Goodbye)» (2016)


=== Միկի Հոլեր ===
«Փաստաբանը Լինքոլնով» (անգլ.՝ The Lincoln Lawyer) (2005)
«Կապարե վճիռ» (Փամփուշտ փաստաբանի համար) (անգլ.՝ The Brass Verdict) (2008)
«Ոչնչացում» (Թակարդ փաստաբանի համար) (անգլ.՝ The Reversal) (2010)
«Հինգերորդ վկան» (անգլ.՝ The Fifth Witness) (2011)
«Ատրճանակ փաստաբանի համար (Մեղքի աստվածները)» (անգլ.՝ The Gods of Guilt) (2013)
«Խաչմերուկ» (անգլ.՝ The Crossing) (2015)


=== Ջեք Մաքէվոյ ===
«Պոետ» (անգլ.՝ The Poet) (1995)
«Խրտվիլակ» (անգլ.՝ The Scarecrow) (2009)


=== Շարքից դուրս վեպեր ===
«Արյունոտ գործ» (անգլ.՝ Blood Work) (1998)
«Անվավեր լուսին» (անգլ.՝ Void Moon) (1999)
«Հաջողության համար վազքում» (անգլ.՝ Chasing The Dime) (2002)


=== Վեպերի ժամանակագրություն՝ հրատարկման տարեթվով ===


== Կերպարներ ==
Հարի Բոսխ՝ Լոս Անջելեսի ոստիկանության հետախույզ
Ռեյչել Ուելլինգ՝ Հետաքննությունների դաշնային բյուրոյի գործակալ
Թերրի Մաքքալեբ՝ Հետաքննությունների դաշնային բյուրոյի նախկին գործակալ, սերիական մարդասպանների մասնագետ
Կասի Բլեք՝ թալանող
Ջեք Մաքէվոյ՝ քրեական ժամանակագրության լրագրող
Հենրի Պիրս՝ ձեռնարկատեր համակարգիչների բնագավառում
Միկի Հոլեր՝ քրեական գործերի փաստաբան


== Տես նաև ==
Փաստաբանը Լինքոլնով


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Մայքլ Քոնելի. Ներբեռնել կամ կարդալ օնլայն Archived 2018-03-18 at the Wayback Machine.